
         P R I M A R U L
   Nr. 228/11050/11.12.2025
R E F E R A T   D E   A P R O B A R E
privind repartizarea locuinței nr. 25 din blocul ANL 2010, scara A, etaj 4, situat în municipiul Brad, strada Dacilor, județul Hunedoara


Locuința nr. 25 din blocul ANL 2010, scara A, parter, situat în municipiul Brad, strada Dacilor, județul Hunedoara a fost deținută cu chirie de către domnul POENAR Daniel - Nicolae, conform Contractului de închiriere nr.13944 /15.01.2021.

Locuința a devenit vacantă în urma renunțării fostului chiriaș. La data predării locuinței, chiriașul a făcut dovada că nu are datorii la plata chiriei, taxelor comune și a utilităților, conform Procesului – verbal de predare - primire nr. 48500/12.11.2025.

În urma reanalizării dosarelor solicitanţilor care au acces la locuințele pentru tineri, destinate închirierii, Comisia socială de analiză şi repartizare a locuinţelor  pentru tineri, destinate închirierii, construite prin ANL a încheiat Procesul - verbal nr. 52192/10.12.2025 prin care a propus ca repartizarea acestei locuinţe vacante să se facă, conform Listei de priorități valabilă pentru anul 2025, doamnei FILIMON Constantina – Florina care îndeplineşte condiţiile legale de repartizare a unei locuinţe construite din fondurile Agenţiei Naţionale pentru Locuinţe, dosarul obținând 60 de puncte.
Contractul de închiriere se va încheia pe o durată de 5 ani de la data repartizării locuinței.

După expirarea perioadei contractuale, prelungirea contractului de închiriere se face, succesiv, pe perioade de câte 5 ani.
După încheierea contractului de închiriere, chiriașul prevăzut la art. 1 are obligația să transmită Municipiului Brad documentele cu privire la orice modificări intervenite în: starea civilă, numărul persoanelor aflate în întreținere, situația locativă, inclusiv cu privire la dobândirea unei locuințe în proprietate și/sau cu chirie, proprietate de stat, proprietate a Municipiului Brad sau a unității în care își desfășoară activitatea, în localitatea în care deține locuința actuală.
În contextul celor de mai sus am inițiat prezentul proiect de hotărâre prin care am  propus repartizarea locuinței nr. 25 din blocul ANL 2010, scara A, etaj 4, situat în municipiul Brad, strada Dacilor, județul Hunedoara doamnei FILIMON Constantina – Florina și îl supun spre dezbatere și aprobare plenului Consiliului Local al Municipiului Brad în forma prezentată.

 
Invoc în susţinerea propunerii mele prevederile art. 8 alin. (3) din Legea nr. 152/1998  privind înființarea Agenției Naționale pentru Locuințe, cu modificările şi completările ulterioare și ale art. 15 alin. (1), alin. (5), alin. (8), alin. (13), alin. (14), alin. (15) și alin. (16) din Normele metodologice pentru punerea în aplicare a prevederilor Legii nr. 152/1998  privind înființarea Agenției Naționale pentru Locuințe aprobate prin H.G. nr. 962/2001, cu modificările şi completările ulterioare.

